《中秋忽得穆叔变报惊疑未信遣人再访述怀》
明代·王弘诲

楚些歌残安所之，谁堪死别续生离。渥洼騕袅空燕市，江海鱼龙恨鸱夷。

双泪把书还字字，一尊伤往独时时。可怜牛渚槎边客，翻作山阳笛里悲。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。